* Athugasemd ( EÖE ) : Nota bene , ég skrifaði þetta í síðasta landsleikjahlé , en vegna mistaka birtist þetta aldei . * Er það ekki til marks um fréttadeyfð í landsleikjahléum þegar að ég sest niður við skriftir fyrir þessa síðu og ætla mér að tala um … . * * fatatísku ! * * Ég hef talsvert mikinn áhuga á tísku , en hef samt ekki fundið hjá mér þörf fyrir að tala um þann áhuga minn á þessari síðu . Þangað til að mér veittist gott tækifæri núna . Fyrir þá , sem hafa ratað inní eina af mínum uppáhaldsfatabúðum , H & M einhvers staðar í Evrópu á síðustu vikum , þá hafa þeir sömu væntanlega tekið eftir því að aðalmódelið fyrir karlalínu H & M er litli Spánverjinn okkar , * * Luis Garcia * * . H & M er stærsta keðja af fatabúðum í Evrópu og er með haug af búðum í nánast öllum Evrópulöndum ( fyrir utan Ísland náttúrulega ) . Það er því ljóst að þetta mun gera umtalsvert mikið til að auka vinsældir Luis Garcia og eflaust draga einhverja nýja aðdáendur að Liverpool liðinu . Sem er bara gott mál . Fatalínan er líka að mínu mati geðveikt flott , en það er annað mál . Ef karl-lesendum þessarar síðu gengur illa að fá sinn betri helming til að horfa á Liverpool leiki , þá ætti Garcia að geta hjálpað . 🙂 Annars er leikur á laugardaginn , sem þýðir að efni þessarar síðu fer vonandi batnandi . 🙂 Ekki að ég sé nein sérstök tískufrík ( en geng þó í fötum !! ) að þá lenti ég inní H & M búð í Malmö fyrir einu og 1/2 ári síðan og villtist gjörsamlega vegna stærðarinnar . En á Íslandi er þetta öðruvísi . Maður þarf að leita vel og innilega til að finna H & M búðina fyrir svo utan heimskulega staðsetningu hennar . Svo eru engin karlaföt til þarna þar sem maður fær impression-ið er maður kemur í búðina að þetta sé barna - og kvenfataverslun . Virkilega lélegt framtak hérlendis hjá þessu annars ágæta fyrirtæki .